पाएं अपने शहर की ताज़ा ख़बरें और फ्री ई-पेपरडाउनलोड करें
सिमरिया विधायक किशुन कुमार दास ने टंडवा बड़की नदी से हो रहे प्रदूषित पानी को लेकर गंभीर है। इस बाबत उन्होंने एनटीपीसी कार्यकारी निदेशक असीम कुमार गोस्वामी को पत्र लिखकर समस्याओं से अवगत कराते हुए जल्द समस्या समाधान कराने की मांग किया है। विधायक दास अपने पत्रांक 135 दिनांक 03.05.2021 के माध्यम से कहा है कि एनटीपीसी द्वारा टंडवा के बड़की नदी मे बराज निर्माण कराया गया है। साथ ही गांव के नालियों के पानी निकासी को लेकर आपके द्वारा नाली निर्माण कार्य कराया गया जो आज तक पूर्ण नहीं कराया गया।
जिसका भुक्तभोगी टंडवा के लोग हो रहे हैं। नाली निर्माण कार्य अधूरा रहने के कारण नदी मे पानी आपूर्ति को लेकर बनाई गई कुआं के पास नाली का गंदा पानी का जमा हो जाता है। जिससे टंडवा मे प्रदूषित पानी के आपूर्ति होने से लोग परेशान हैं। और विभिन्न बीमारियों के चपेट मे आ रहे है। साथ ही लोग देश मे फैले कोरोना संक्रमण से भी जूझ रहे हैं। उन्होंने प्रबंधन से जल्द अधूरा पड़ा नाली को पूर्ण करने तथा पेयजल परियोजना को नवीकरण कराने की मांग किया है। ताकि लोगो के बीच शुद्ध पेयजल की आपूर्ति किया जा सके। उल्लेखनीय है कि जनहित को देखते हुए दैनिक भास्कर ने इस खबर को बीते एक मई को प्रमुखता से छापा था। उल्लेखनीय है कि टंडवा बाजार समेत कई मुहल्लों के गंदे नालियों का पानी के अलावे घरों में बने शौचालय का पानी नाली में गिरती है। नाली के किनारे बने दर्जनों घरो मे आज तक शौचालय का सेफ्टी टेंक नही बनाई गई है। जो शौचालय का सारी गंदगी और पानी सीधे नाली मे गिरती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn